
	VIROVITIČKO-PODRAVSKA ŽUPANIJA

	Početak savjetovanja
20. kolovoza 2026. godine
	Završetak savjetovanja
18. rujna 2026. godine


RAZLOG DONOŠENJA 
	        Pravna osnova za donošenje Plana zaštite od požara Virovitičko-podravske županije sadržana je u članku 13. Zakona o zaštiti od požara („Narodne novine“ broj 92/10 i 114/22) te članku 19. Statuta Virovitičko-podravske županije („Službeni glasnik“ Virovitičko-podravske županije broj  02/21). Isti se donosi na osnovi Procjene ugroženosti od požara Virovitičko-podravske županije zbog usklađivanja mjera, organizacije i postupanja svih vatrogasnih snaga i sudionika u gašenju požara na svom područja.
       Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.
         Virovitičko-podravska županija donosi Plan zaštite od požara koji definira tko, kada i s kojom opremom reagira u slučaju velikih nesreća.
         Dokument analizira pokrivenost teritorija vatrogasnim mrežama te definira kako će operativne snage iz različitih gradova i općina surađivati prilikom velikih i zahtjevnih požarnih intervencija.

Sastav radne skupine/nadležnog tijela koje je izradilo nacrt propisa, općeg akta ili drugog dokumenta

IN Konzalting d.o.o.

	



Pozivamo predstavnike zainteresirane javnosti da najkasnije do 18. rujna 2026. godine dostave svoje komentare na Plan zaštite od požara Virovitičko-podravske županije za putem OBRASCA za savjetovanja na e-mail: ljuban.garaca@vpz.hr 
Po završetku savjetovanja, svi pristigli komentari bit će javno dostupni na internetskoj stranici Virovitičko-podravske županije te priloženi uz prijedlog akta kojeg donosi Županijska skupština Virovitičko-podravske županije. 
Ukoliko ne želite da Vaš komentar bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg Plana zaštite od požara Virovitičko-podravske županije.


